Di twaculin iɣer nerza nufa-d sin n yikmilen i yeṣawḍen ad sehbibren ɣef tutlayt, yal yiwen dacu n tarrayt i yeḍfer deg uṣiweḍ n tutlayt. Llant kra n twaculin seḥbabrent fell-as acku sɛan imɣaren ibden ɣef tiddin teqbaylit xas akkeni ur ɣrin ara, maca nettaf-iten ur bɣin ara ab bedlen taglimt-nsen d laṣel, ɣef waya nettaf-iten ṣawḍent si tsuta ɣer tayeḍ, daɣen nufa-d imawlan i yeɣran ukin s wazal i tesɛa tutlayt-nsen tanaṣlit, teḥaraben fell-as, selmadent ula arraw-nsen ad issinen lqima n tutlayt-nsen, ad zgin mgal win ara ad yemslayen fell-as s wayen n diri neɣ ad yesneɣes seg wazal-is. Nufa-d daɣen seg widak yeṣawḍen taqbaylit zedɣen di twaculin timeqranin yesɛn aṭas n yiɛyyalen , tikwal nettaf-iten zedɣen wa tama n wayeḍ, tiwaculin-a ulac ɣur-sent amsexleḍ gar-asen d waɛraben, nettaf-iten-id ttemyizwajen gar-asen kan, aya it n-yeǧǧan seḥbabren ɣef teqbaylit ṣawḍent si tsuta ɣer tayeḍ.